Source: http://k6k2014.voog.com/keskkonnaseadustik-2014/5-ptk/pg-55
Timestamp: 2019-01-17 21:56:40+00:00
Document Index: 5467310

Matched Legal Cases: ['§ 40', '§ 41', '§ 42', '§ 43', '§ 44', '§ 45', '§ 46', '§ 47', '§ 48', '§ 49', '§ 50', '§ 51', '§ 52', '§ 53', '§ 54', '§ 55', '§ 56', '§ 57', '§ 58', '§ 59', '§ 60', '§ 61', '§ 62', '§ 63', '§ 55', '§ 49', '§ 49', '§ 11', '§ 24', '§ 38']

Keskkonnaseadustiku üldosa seaduse kommentaarid
Keskkonnaseadustiku
üldosa seaduse kommentaarid (2015)
2. peatükk. Keskkonnakaitse põhimõtted ja põhikohustused
3. peatükk. Käitaja kohustused
4. peatükk. Keskkonnaalased õigused
5. peatükk. Loamenetlus
§ 40. Keskkonnakaitseload
§ 41. Keskkonnaluba
§ 42. Keskkonnaloa taotlus
§ 43. Kohaliku omavalitsuse üksuse arvamus
§ 44. Avatud menetlus
§ 45. Menetlusosaliste kaasamine avatud menetluse mittekohaldamisel
§ 46. Keskkonnaloa andmise menetlusest ilmselt puudutatud isikute teavitamine avatud menetluse korral
§ 47. Avalikkuse teavitamine keskkonnaloa andmise menetlusest avatud menetluse korral
§ 48. Keskkonnaloa eelnõu ja taotluse avalik väljapanek avatud menetluse korral
§ 49. Keskkonnaloa andmise otsustamise tähtaeg
§ 50. Keskkonnaloa taotluste ühine läbivaatamine
§ 51. Keskkonnaloa andmiseks olulise asjaolu tuvastamine enne loa andmist
§ 52. Keskkonnaloa andmisest keeldumine
§ 53. Keskkonnaloa sisu
§ 54. Heitkoguse määramine
§ 55. Keskkonnaloa andmine detailplaneeringu kohustuse korral
§ 56. Keskkonnaloa osaline andmine
§ 57. Keskkonnaloa andmine enne loa tingimuste lõplikku määramist
§ 58. Keskkonnaloa teatavakstegemine
§ 59. Keskkonnaloa muutmine
§ 60. Keskkonnaloas loa omaja andmete muutmine
§ 61. Keskkonnaloa kehtivuse peatamine
§ 62. Keskkonnaloa kehtetuks tunnistamine
§ 63. Seaduse jõustumine
Kasutatud lühendid
Kasutatud materjalid
Kui keskkonnaloaga lubatavaks tegevuseks või sellise ehitise püstitamiseks, mille jaoks ehitusluba ei anta enne keskkonnaloa andmist, on vaja kehtestada detailplaneering, ei anta keskkonnaluba enne sellise detailplaneeringu kehtestamist.
1. KeÜS § 55 eesmärk on selgitada, millises järjekorras peavad erinevad haldusorganid andma käitise tegevuse alustamiseks vajalikke haldusakte. Sätte kohaselt tuleb olukorras, kus käitaja tegevuseks on vajalik nii (uue) detailplaneeringu kehtestamine kui ka keskkonnaluba, enne keskkonnaloa väljastamist kehtestada detailplaneering. Viimane võib nõutav olla nt maa-ala sihtotstarbe muutmiseks või uute ehitiste püstitamiseks.
2. Sätte adressaadiks on loa andja (enamasti Keskkonnaamet), kellel puudub seaduse kohaselt volitus anda keskkonnaluba enne detailplaneeringu kehtestamist. Kui loa andjale esitatakse taotlus enne detailplaneeringu kehtestamist, ei ole loa andjal reeglina volitust loa andmisest koheselt (enne planeeringu kehtestamist) keelduda, loa andmise tähtaeg aga pikeneb vastavalt KeÜS § 49 lg-le 4.
3. KeÜS § 49 lg 4 kohaselt on juhul, kui planeeringut ei kehtestata 30 päeva jooksul pärast taotluse esitamist, tagajärjeks sisuliselt menetlustähtaja kulgemise peatumine planeeringu kehtestamiseni. Menetlustähtaja sisuline peatumine ei tähenda veel seda, et keskkonnaloa menetlust ei võiks detailplaneeringu menetlusega paralleelselt jätkata. Kuna detailplaneeringut ei pruugita arendaja poolt soovitud kujul kehtestada, võib keskkonnaloa menetluse jätkamine olla vastuolus haldusmenetluse efektiivsuse põhimõttega. Seetõttu peaks loa andja igal üksikjuhtumil kaaluma, kas ja milliste loamenetluse toimingute läbiviimine on enne planeeringu kehtestamist otstarbekas.
4. Juhul kui käitaja jaoks on tegevuse alustamiseks lisaks keskkonnaloa andmisele vajalik ka detailplaneeringu kehtestamine, võib olla põhjendatud kogu kavandatava tegevuse mõjude hindamine planeeringu KSH raames. Mõjude piisavalt põhjalikul hindamisel detailplaneeringu menetluses on seejärel võimalik loobuda mõjude hindamisest keskkonnaloa taotluse menetluses (KeHJS § 11 lõike 6 alusel). Vastav menetlus ning koostatav KSH aruanne peavad sellisel juhul vastama samaaegselt ka kõigile KMH menetluse ja aruande nõuetele (vt Euroopa Kohtu 22.09.2011 otsus asjas nr C-295/10, p 55-63). Seetõttu saab sellist võimalust kasutada vaid juhtudel, kui KSH läbiviimise ajaks on kavandatava tegevuse plaan arendaja poolt sedavõrd detailselt välja töötatud, et mõjude hindamine planeeringumenetluses saab olla sama üksikasjalik kui loamenetluses. Samuti peab mõjusid hindav ekspert või ekspertide rühm omama vastavat mõjude hindamise litsentsi või litsentse.
5. Antud säte reguleerib lisaks olukorrale, kus keskkonnaloa väljastamiseks on vaja kehtestada detailplaneering, ka üht mõnevõrra keerulisemat olukorda, kus keskkonnaluba on omakorda eelduseks ehitusloale. Selline olukord esineb nt EhS § 24 lg 1 p 11 kohaselt juhul, kui ehitusloaga soovitakse rajada ehitist, mille kasutamiseks on vajalik vee erikasutusluba. Sellisel juhul on halduaktide andmise järjekord järgmine:
1) detailplaneeringu kehtestamine;
2) keskkonnaluba;
3) ehitusluba.
6. Antud sättega analoogne reegel kehtib ka komplekslubade suhtes (THS § 38 lg 2).
Laadi alla PDF 2014. a versioon
SA Keskkonnaõiguse Keskus
Kastani 42, 50410 Tartu k6k@k6k.ee www.k6k.ee